ai4bharat/Pralekha huggingface dataset:
سائنس اور ٹیکنالوجی کی وزارت
سی ایس آئی آر کے ڈی جی نے کووڈ – 19 سے نمٹنے کے لیے انڈین ٹیکنالوجی کے کمپینڈیم کا آغاز کیا
یہ کمپینڈیم پالیسی سازوں ، صنعتوں ، چھوٹے صنعت کاروں ، اسٹارٹ –اپس، ایم ایس ایم ای ، محققین، سائنسدانوں اور دیگر پیشہ وروں کے لیے ایک ریڈی ریفرینس کا کام کرے گا
نئی دہلی، 06 مئی 2020 / کووڈ – 19 سے نمٹنے کے لیے بھارتی تیکنالوجی کا کمپینڈیم جسے  تحقیق و ترقی کے قومی کارپوریشن  نے تیار کیا ہے۔ سی ایس آئی آر کے ڈائریکٹر جنرل ڈاکٹر شیکھر سی مانڈے اور حکومت ہند کے سی ایس آئی آر کے سکریٹری نے نئی دلی کے سی ایس آئی آر کے صدر دفتر میں شروع کیا۔ اس کمپینڈیم میں کووڈ – 19 سے متعلق 200 ٹیکنالوجیز ، اس سے متعلق جاری سرگرمیوں ، تجارتی سطح پر دستیاب ٹیکنالوجیز ، حکومت ہند کی طرف سے کیے گیے اقدامات اور کوششوں ، جن کی کووڈ مریضوں کو تلاش کرنے، ان کی جانچ کرنے اور علاج کرنے کے تحت زمرہ بندی کی گئی ہے ، ان سب سے متعلق معلومات فراہم کی گئی ہے۔ ان میں سے زیادہ تر ٹیکنالوجیز پروف آف کنسیپٹ  کے بارے میں ہے جن کی جانچ کی جا چکی ہے اور ان سے چھوٹی صنعتوں کو ان کی مصنوعات مارکٹ میں جلد لانے میں مدد ملے گی۔ کیونکہ انہیں یہ سب کام نئے سرے سے نہیں کرنے پڑیں گے۔ ڈاکٹر مانڈے نے این آر ڈی سی کے ان اقدامات کو سراہا کہ اُس نے کووڈ – 19 سے نمٹنے میں بھارٹی ٹکنالوجیوں کے کمپینڈیم کا آغاز کیا۔ کیونکہ یہ بہت ہی بروقت ہے اور اس سے ایم ایس ایم ای اسٹارٹ – اپس اور عوام کو بڑے پیمانے پر فائدہ ہوگا۔
این آر ڈی سی کے سی ایم ڈی ڈاکٹر ایچ پروشوتم نے بتایا کہ 3 این آر ڈی سی نے بہت ہی مفید اور ملک میں ہی تیار کی گئی ٹکنالوجیز پر مبنی اختراعات کو جمع کیا ہے، جس میں تحقیق کے مرحلے والی اختراعات بھی شامل ہیں۔ ان اختراعات کا مقصد سبھی فریقوں کے فائدے کے لییے کووڈ – 19 سے نمٹنا ہے اور یہ کمپینڈیم پالیسی سازوں ، صنعتوں ، چھوٹے صنعت کاروں ، اسٹارٹ اپس، ایم ایس ایم ای ، محققین ، سائنس دانوں اور دیگر پیشہ ور افراد کے لیے ایک ریڈی ریفرینس کے طور پر کام انجام دے گا۔ انہوں نے یہ بھی بتایا کہ جمع کی گئی بہت سی ٹیکنالوجیز کو آئی سی ایم آر کی طرف سے منظوری دی جاچکی ہے۔ کومپینڈیم میں پیش کی گئی معلومات ، مختلف سرکاری اداروں اور اعلیٰ تعلیمی اداروں سے حاصل کی گئی ہے جن میں ، ڈیپارٹمنٹ آف سائنس اینڈ ٹکنالوجی ، انڈین کونسل فار میڈیکل ریسرچ ، الیکٹرانکس اور انفورمیشن ٹکنالوجی کی وزارت ، سائنسی اور صنعتی تحقیق کی کونسل ، دفاعی تحقیق و ترقی کی تنظیم ، انڈین انسٹی ٹیوٹ آف ٹکنالوجی، سائنس اینڈ انجینئرنگ ریسرچ بورڈ ، ٹکنالوجی ڈیولپمنٹ بورڈ، نیشنل انوویشن فاؤنڈیشن ، اسٹارٹ اپ انڈیا اور تکنیکی تعلیم سے متعلق آل انڈیا کونسل ، سری چترا تیرونل انسٹی ٹیوت فار میڈیکل سائنسز اینڈ ٹکنالوجی اور انڈین انسٹی ٹیوٹ آف سائنس شامل ہیں۔ مزید تفصیل کے لیے جس میں ٹیکنالوجی کی منتقلی شامل ہے، این آر ڈی سی سے رابطہ قائم کیا جا سکتا ہے، جو سائنسی اور صنعتی تحقیق کے محکمے کی ایک چھوٹی صنعت ہے۔ یہ حکومت ہند کی سائنس اور ٹکنالوجی کی وزارت کےماتحت ہے۔ اس سلسلے میں اس ای-میل آئی ڈی پر رابطہ قائم کیا جا سکتاہے: cmdnrdc@nrdc.in.
سی ایس آئی آر کے ڈی جی، ڈاکٹر شیکھر سی مانڈے اور ڈی ایس آئی آر کے سکریٹری کووڈ – 19 سے نمٹنے کی بھارتی ٹیکنالوجیز کے کمپینڈیم کا آغاز کرتے ہوئے جسے نئی دلی میں سی ایس آئی آر کے صدر دفتر میں این آر ڈی سی نے مرتب کیا ہے۔ ان کے ساتھ این آر ڈی سی کے سی ایم ڈی ڈاکٹر ایچ پروشوتم کو بھی دیکھا جا سکتا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2332
(Visitor Counter : 142
صدر جمہوریہ کا سکریٹریٹ
صدرجمہوریہ ہند کل ورنداون کا دورہ کریں گے
نئی دہلی۔ 26 جون صدر جمہوریہ ہند جناب رام ناتھ کووند ’کرشنا کٹیر‘ میں رہنے والوں سے ملاقات کرنے اور ان سے بات چیت کرنے کے لیے کل 27 جون 2022 کو ورنداون  کا دورہ کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6912
(Visitor Counter : 86
مواصلات اور اطلاعاتی ٹیکنالوجی کی وزارت
ٹیلی کام ریگولیٹری اتھارٹی آف انڈیا  نے ’لائسنس فیس اور ڈی ٹی ایچ سروسز کے پالیسی معاملات‘ پر مشاورتی پیپر جاری کیا
وزارت مواصلات کے تحت ٹیلی کام ریگولیٹری اتھارٹی آف انڈیا  نے آج ’لائسنس فیس اور ڈی ٹی ایچ سروسز کے پالیسی معاملات‘ پر ایک مشاورتی پیپر  جاری کیا ہے۔
لائسنس فیس ایک ٹیکس سے مبرا فیس ہے جو سروس فراہم کرنے والے پر لائسنس یافتہ سرگرمی انجام دینے کے استحقاق کے لئے عائد کی جاتی ہے۔ ہندوستان میں، فی الحال، ڈی ٹی ایچ آپریٹرز کو سہ ماہی بنیاد پر ایڈجسٹڈ گراس ریونیو  کا 8فیصد لائسنس فیس وزارت اطلاعات و نشریات  کو ادا کرنے کی ضرورت ہے، جہاں اے جی آر کا شمار گڈ اینڈ سروسز ٹیکس کو مجموعی محصول  سے چھوڑ کر کیا جاتا ہے۔
محکمہ ٹیلی کمیونیکیشن نے 25 اکتوبر 2022 کو یونیفائیڈ لائسنس  معاہدے میں اے جی آر کے لیے ترمیم کی۔ ترمیم کے مطابق، اپلائی گراس ریونیو  لائسنس دہندہ کے جی آر کے برابر ہو گا جو ترمیم میں کچھ ریونیو کو کم کر دے گا۔ مزید برآں، ایڈجسٹ شدہ مجموعی آمدنی کی تعریف میں بھی ترمیم کی گئی ہے اور اے پی جی ا ٓر کے کچھ اجزا کو نکال کر اس تک پہنچ جائے گی۔
موجودہ ڈی ٹی ایچ رہنما خطوط 5 کروڑ کی رقم کے لیے بینک گارنٹی  کا تعین کرتے ہیں۔ پہلی دو سہ ماہی کے لیے اور اس کے بعد کی دو سہ ماہیوں کے لیے لائسنس فیس کے برابر رقم اور دیگر واجبات بصورت دیگر محفوظ نہیں ہیں کئے گئے ہیں۔ ڈی او ٹی نے 06 اکتوبر 2021 کو بی جی کو معقول بنانے کے لیے کچھ ترامیم بھی کی ہیں۔
محکمہ ٹیلی کام کی جانب سے کی گئی مذکورہ بالا ترامیم کے پیش نظر اور ڈی ٹی ایچ ایسوسی ایشن اور ڈی ٹی ایچ آپریٹرز کی درخواست پر، وزارت اطلاعات و نشریات نے 02 فروری 2022 کو ٹیلی کام ریگولیٹری اتھارٹی آف انڈیا کو ایک ریفرینس بھیجا ہے، جس میں ٹیلی کام ریگولیٹری سے درخواست کی گئی ہے کہ وہ پالیسی کے زاویے سے درج ذیل مسائل کاجائزہ لے اور ٹیلی کام ریگولیٹری اتھارٹی آف انڈیا ایکٹ 1997 کے سیکشن 11 کے تحت اپنی سفارشات پیش کر ے۔
- ڈی ٹی ایچ لائسنس فیس کے سلسلے میں مجموعی آمدنی کی تعریف سے غیر لائسنس یافتہ سرگرمیوں کو خارج کرنے کا معاملہ جیسا کہ محکمہ ٹیلی کمیونیکیشن کی طرف سے کی گئی حالیہ ترامیم اور/یا لائسنس فیس کی وصولی کے لیے کسی اور بنیاد کی نشاندہی کرنا۔ اس کے مطابق، اے جی ا ٓر/ جی آر کے اصولوں کے مطابق ڈی ٹی ایچ سیکٹر میں فارم-ڈی کا فارمیٹ بھی فراہم کیا جا سکتا ہے۔
- پرائیویٹ ڈی ٹی ایچ سروسز کے سلسلے میں بینک گارنٹیز  کا فیصد/رقم جیسا کہ محکمہ ٹیلی کمیونیکیشن  کی طرف سے کی گئی حالیہ ترامیم کے معاملے میں؛ اور
- iii. تمام ڈسٹری بیوشن پلیٹ فارم آپریٹرز  کے سلسلے میں یکساں لائسنس فیس  کا اجراء۔
اسی مناسبت سے، یہ مشاورتی کاغذ ڈی ٹی ایچ آپریٹرز کے ذریعے قابل ادائیگی لائسنس فیس اور بینک گارنٹی سے متعلق مسائل پر اسٹیک ہولڈرز کے تبصرے/ آراء حاصل کرنے کے لیے تیار کیا گیا ہے۔ اسٹیک ہولڈرز سے 13 فروری 2023 تک مشاورتی کاغذ پر تحریری تبصرے طلب کیے گئے ہیں۔ جوابی تبصرے، اگر کوئی ہیں، 27 فروری 2023 تک جمع کیے جا سکتے ہیں۔ تبصرے اور جوابی تبصرے الیکٹرانک طورای میل advbcs-2@trai.gov.in اور jtadvisor-bcs@trai.gov.in پر بھیجے جا سکتے ہیں۔
کسی بھی وضاحت/معلومات کے لیے، شری انیل کمار بھردواج، مشیر  سے ٹیلی فون نمبر +91-11-23237922 پر رابطہ کیا جا سکتا ہے۔
مشاورتی پیپر کا مکمل متن ٹرائی کی ویب سائٹ www.trai.gov.in پر دستیاب ہے۔
کامرس اور صنعت کی وزارتہ
جناب پیوش گوئل نے پروجیکٹ مانیٹرنگ گروپ  پورٹل کے ذریعے بنیادی ڈھانچے کے پروجیکٹوں پر تیزی سے عمل درآمد کا جائزہ لیا
پی ایم جی پورٹل سے 500 کروڑ روپے سے زیادہ کی سرمایہ کاری والے ، بنیادی ڈھانچے کے پروجیکٹوں میں رُکے ہوئے کاموں کو پورا کرنے میں سہولت پیدا کی
نئی دہلی،25 جنوری،2022 / کامرس و صنعت ، صارفین امور، خوراک و تقسیم عامہ اور کپڑے کی صنعت کے وزیر جناب پیوش گوئل نے بنیادی ڈھانچے سے متعلق اُن پروجیکٹوں پر عمل درآمد کی رفتار کا جائزہ لیا، جن پر پروجیکٹ مانیٹرنگ گروپ کے پورٹل کے ذریعے گہری نظر رکھی جا رہی ہے۔ وزیر موصوف نے ان معاملات کو حل کرنے کی ضرورت پر زور دیا جن کا عمل درآمد کرنے والی ایجنسیوں کو سامنا ہے ، تاکہ پروجیکٹوں کی بروقت تکمیل کو یقینی بنایا جا سکے۔
انویسٹ انڈیا کاپی ایم جی پورٹل ایک منفرد انداز کا ادارہ جاتی نظام ہے جس کا مقصد پانچ سو کروڑ روپے تک کی سرمایہ کاری والے بنیادی پروجیکٹوں میں رکے ہوئے کاموں کو نمٹانے میں سہولت دینا ہے۔ فی الحال پی ایم جی 1351 پروجیکٹوں کی مانیٹرنگ کر رہا ہے جن پر عمل درآمد جاری ہے اور ان پر تقریباً 48.94 لاکھ کروڑ روپے کی پیشگی سرمایہ کاری کی جا چکی ہے۔ سڑک ، ٹرانسپورٹ اور شاہراہوں ،ریلویز، پیٹرولیم اور قدرتی گیس؛ نئی اور قابل تجدید توانائی ؛اور بجلی جیسے بنیادی ڈھانچے کے پروجیکٹس اس پورٹل پر دیئے گئے ہیں۔
پی ایم جی پورٹل پر دیئے معاملات کا تعلق بنیادی طور پر زمین کو قبضے میں لینے سے ہے ؛ استعمال کے حق کی تفویض / راستے کا حق  ، اور جنگلات ، ماحولیات اور جنگلاتی زندگی کی منظوریاں ۔ 2021 میں پی ایم جی میں پروجیکٹوں کی مانیٹرنگ بھی شامل کی تھیں۔ اس سہولت سے پروجیکٹوں میں تاخیر سے متعلق پیش گوئی کی جاسکے گی تاکہ وقت اور لاگت مقررہ حد سے زیادہ نہ ہوں اور التوا کے لیے ذمہ دار ایجنسیوں اور حکام کی شناخت کی جا سکے۔ ایک بار پی ایم جی پر آجانے کی صورت میں اس پر اٹھائے جانے والے معاملات کو نمٹانے کے لیے ریاستی سرکاروں اور مرکزی وزارتوں کے ساتھ میٹنگ کی جائے گی۔ اس پورٹل پر بلارکاوٹ معلومات فراہم کی گئی ہے اور پروجیکٹوں سے متعلق سبھی فریقین کو پورٹل پر رسائی فراہم کی گئی ہے نیز لگاتار تازہ جانکاری فراہم کر کے اور میٹنگیں کر کے مقررہ وقت کے اندر اندر ان معاملات کو نمٹایا جاتا ہے۔
وزیر اعظم کے آتم نربھر بھارت کے وژن کو رفتار دینے کے لیے کامرس و صنعت کے وزیر پی ایم جی پورٹل پر سرگرمیوں پر قریبی نظر رکھتے رہے ہیں اور انہوں نے جون ، 2021 میں منتخبہ پروجیکٹوں کا جائزہ لیا تھا۔ وزیر موصوف کی رہنمائی میں 01.04.2021 سے 17.9 لاکھ کروڑ روپے کی لاگت والے 687 پروجیکٹوں کو پی ایم جی پر لایا گیا ہے تاکہ ان پر گہری نظر رکھی جا سکے اور ان کی بروقت تکمیل کی جا سکے۔
کل کی جائزہ میٹنگ میں، جناب پیوش گوئل نے ہدایت دی کہ معاملات کو بروقت نمٹائے جانے کو یقینی بنانے کے لیے ریاستی سرکاروں اور مرکزی وزارتوں کے ساتھ لگاتار میٹنگ کی جائے۔ 01.04.2021 سے، 389 معاملات کو حل کیا گیا ہے اور ڈی پی آئی آئی ٹی کے ذریعہ مرکزی وزارتوں اور ریاستی حکومتوں کے ساتھ 22 میٹنگیں کی گئ ہیں۔ قابل ذکر ہے کہ پی ایم جی میکانزم کے ذریعے مرکزی وزارتوں، ریاستی حکومتوں اور نافذ کرنے والی ایجنسیوں کے درمیان تال میل میں اضافہ ہوا ہے تاکہ بڑے پیمانے پر بنیادی ڈھانچے کے منصوبوں کی بروقت تکمیل کو یقینی بنایا جا سکے۔
۔۔۔
ش ح ۔ اس۔ ت ح ۔
U –746
(Visitor Counter : 104
کامرس اور صنعت کی وزارتہ
سال 22-2021 کے پہلے تین ماہ کے دوران ایف ڈی آئی ایکویٹی کی آمد میں پچھلے سال کی اسی مدت  کے مقابلے میں 168 فیصد  کا اضافہ ہوا
مالی سال 22-2021 کے پہلے تین ماہ یعنی اپریل, 2021 سے جون2021 کے دوران کل ایف ڈی آئی کی آمد 22.53 بلین ڈالر رہی جو مالی سال 22-2021 کے پہلے تین ماہ میں 11.84 بلین ڈالر سے نمایاں طور پر زیادہ ہے
مالی سال 22-2021 کے پہلے تین ماہ یعنی اپریل, 2021 سے جون 2021 کے دوران کل ایف ڈی آئی کی آمد مالی سال 22-2020 کے پہلے تین ماہ کے مقابلے میں 90 فیصد زیادہ ہے
آٹوموبائل انڈسٹری مالی سال22-2021 کے پہلے تین ماہ کے دوران کل ایف ڈی آئی ایکویٹی کی آمد میں 27 فیصد حصہ کے ساتھ سرفہرست شعبے کے طور پر ابھری، اس کے بعد بالترتیب کمپیوٹر سافٹ ویئر اور ہارڈ ویئر  اور خدمات  کا مقام رہا
نئی دہلی:28؍ اگست، 2021۔ایف ڈی آئی پالیسی میں اصلاحات، سرمایہ کاری میں سہولت اور کاروبار میں آسانی کے حوالے سے حکومت کی طرف سے اٹھائے گئے اقدامات کے نتیجے میں ملک میں ایف ڈی آئی کی آمد میں اضافہ ہوا ہے۔
ہندوستان کی براہ راست غیر ملکی سرمایہ کاری کے درج ذیل رجحانات عالمی سرمایہ کاروں کے درمیان سرمایہ کاری کی ترجیحی منزل کے طور پر اس کی پوزیشن کی تصدیق کرتے ہیں۔
بھارت نے مالی سال 22-2021 کے پہلے تین ماہ یعنی اپریل2021 سے جون 2021 کے دوران مجموعی طور پر 22.53 بلین ڈالر کی براہ راست آمد کو اپنی طرف متوجہ کیا ہے جو کہ مالی سال22 -2020 کے پہلے تین ماہ  کے مقابلے میں 90 فیصد زیادہ ہے۔
- مالی سال 22-2021 کے پہلے تین ماہ  میں ایف ڈی آئی ایکویٹی کی آمد 168 فیصد بڑھ گئی جو کہ ایک سال پہلے کی اسی مدت کے مقابلے میں  تھی۔
- آٹوموبائل انڈسٹری مالی سال 2021-22 کے پہلے تین ماہ کے دوران کل ایف ڈی آئی ایکویٹی کی آمد میں 27 فیصد کے ساتھ سرفہرست شعبے کے طور پر ابھری، اس کے بعد بالترتیب کمپیوٹر سافٹ ویئر اور ہارڈ ویئر  اور خدمات  تھی۔
- آٹوموبائل انڈسٹری کے شعبے کے تحت کرناٹک نے رواں مالی سال 22 -2021 کے پہلے تین ماہ کے دوران سب سے زیادہ براہ راست غیر ملکی سرمایہ کاری  ریکارڈ کی۔
- مالی سال22 َ-2021  کے دوران کل ایف ڈی آئی ایکویٹی کی آمد میں 48 فیصد حصہ کے ساتھ کرناٹک سب سے زیادہ وصول کنندہ ریاست ہے۔ اس کے بعد مہاراشٹر  اور دہلی  ہے۔
-----------------------
ش ح۔م ع۔ ع ن
U NO:8408
(Visitor Counter : 192
کانکنی کی وزارت
مالی سال 2020 میں نالکو کا خالص فائدہ 138 کروڑروپے کے مقابلے میں مالی سال 2021 میں تیرہ سو کروڑروپے ہوا ، 840فیصد تک کی اچھال
نئی دہلی، 02 جولائی2021: کان کی وزارت کے تحت نورتن سی پی ایس ای نالکو نے مالی سال 21-2020 کے لئے نتائج کا اعلان کیا ہے۔
28 جو ن 2021 کو بورڈ آف ڈائریکٹرس کی میٹنگ میں درج آڈٹ کئے گئے مالی نتائج کے مطابق نالکو کا خالص کاروبار گزشتہ سال کے 8425.75 کروڑروپے کے مقابلے مالی سال 2021 میں بڑھ کر 8869.29 کروڑروپے ہوگیاہے۔وہیں مالی سال 2021 کے لئے خالص فائدہ 840فیصد بڑھ کر 1299.53 کروڑروپے ہوگیا جبکہ مالی سال 2020 میں یہ 138 کروڑروپے تھا۔ یہ نتائج خرید وفروخت و مارکیٹنگ ، سازگار ایل ایم ای قیمتوں پر اسٹریٹجک فیصلوں کے ذریعہ حاصل کئے گئے اور کووڈ رہنما ہدایات کے سبب محدود افراد ی قوت کی تعیناتی کے باوجود یونٹوں نے مضبوط آٖپریشنل کارکردگی کے ذریعہ اس میں اضافہ کیا۔
سال 21-2020 کے دوران نالکو نے 73.65 لاکھ ٹن کے ساتھ اب تک کا سب سے زیادہ باکسائٹ پیداوار حاصل کی۔اسی طرح کمپنی نے 21-2020 میں 1.92 لاکھ ٹن کے ساتھ اب تک کے سب سے زیادہ المونیم دھات کی برآمد کرتے ہوئے 10-2009 کے ایک دہائی پرانے 1.46 لاکھ ٹن ریکارڈ حصولیابی کو عبور کرلیا ہے۔ اس کے علاوہ کمپنی اوڈیشہ کے دامن جوڑی میں واقع ریفائنری میں 20.85لاکھ ٹن الومینا ہائیڈریٹ کی پیداوار اور انگل ،اوڈیشہ میں واقع سملٹر پلانٹ سے 4.18 لاکھ ٹن المونیم دھات کی پیداوار کی ۔ بھارت سرکار کی کان وزارت میں سکریٹری جناب آلوک ٹنڈن نے موثر نتائج کے لئے اجتماعی طور پر نالکو اور بورڈ آف ڈائریکٹرس کو مبارکباد بھی پیش کی ہے ۔اس کے علاوہ انہوں نے سی ایم ڈی جناب شری دھر پاترا کی قیادت میں نالکو مینجمنٹ کی تعریف کرتے ہوئے آنے والے سالوں میں ترقی کی رفتار کو جاری رکھنے پر زور دیا۔
امور داخلہ کی وزارت
این ڈی ایم اے کاندھلہ بندرگاہ میں سی بی آر این ہنگامی حالات کے لئے تربیتی پروگرا م کا اہتمام کرے گا
نئی دہلی 11جون ۔نیشنل ڈزاسٹر منیجمنٹ اتھارٹی  گجرات کے کاندھلہ میں واقع دین دیال پورٹ ٹرسٹ میں ایک ابتدائی تربیتی پروگرام کا اہتمام کررہا ہے ۔ا س پانچ روزہ تربیتی پروگرام کا مقصد بیداری اور ہنگامی حالات میں سازوسامان کی باربرداری  کی تیاری میں اضافہ کرنا ہے تاکہ بندرگاہوں میں پیدا ہونے والے سی بی آر این ہنگامی حالات کا مقابلہ کیا جاسکے ۔ یہ تربیتی پروگرام دس جون 2019 سے شروع ہورہا ہے۔
یہ پانچ روزہ تربیتی پروگرام ملک کے مختلف بندرگاہوں میں ا ہتمام کئے جانے والے تربیتی پروگراموں کا چوتھا پروگرام ہے ۔ قبل ازیں ایس ای ایچ کے تین بیچوں کو منگلور ،کوچی اور نوی ممبئی کی بندرگاہوں میں تربیت دی جاچکی ہے ۔
واضح ہوکہ بندرگاہوں میں کیمیائی ، حیاتیاتی ، ریڈیائی اور نیو کلیائی  خطرات کیمیائی اشیا پیٹروکیمکلز اور دیگر سی بی آر این خطرات ، کیمائی مادوں اور پیٹرو کیمکلز اجزا کے بڑ ے پیمانے پر ذخیرے اور باربرداری کے نتیجے میں پیدا ہوتے ہیں۔
یہ تربیتی پروگرام انڈین پورٹ ایسوسی ایشن  ،انسٹی ٹیوٹ آف نیو کلیائی میڈیسن اینڈ الائڈ سائنسیز  اور نیشنل ڈزاسٹر ریسپانس فورس کے اشتراک سے ا ہتمام کیا جارہا ہے ۔ اس تربیتی پروگرام سے ہمارے بندرگاہوں میں سی بی آر این خطرات سے بچاؤ کی صورتحا ل بہتر ہوگی اور سی پورٹ ایمرجنسی ہینڈ لرز  میں سی بی آر این خطرات سے مقابلہ کرنے اور بچاؤ کی اہلیت پیدا ہوسکے گی۔
اٹامک انرجی ریگولیٹری بورڈ  ، بھابھا اٹامک ریسرچ سینٹر  اور ڈیفینس ریسرچ اینڈ ڈیولپمنٹ آر گنائزیشن  کے ماہرین اس تربیتی پروگرام کے شرکا کو تربیت دیں گے۔
بندرگاہوں میں کام کاج اور رکھ رکھاؤ کی ذمہ داریاں اورفرائض انجام دینے والی مختلف ایجنسیوں کے تقریباََ 50 شرکا کو مختلف سی بی آر این خطرات سے بچاؤ اور مقابلے کی تربیت دی جارہی ہے ۔اس کے ساتھ ہی ورکنگ لیول اسٹاف کے 200 افراد کو بھی ایک نصف رو ز کے پروگرام میں موضوع کی واقفیت فراہم کرائی جائے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2373
(Visitor Counter : 73
آبی وسائل، دریائی ترقیات اور گنگا احیاء کی وزارت
آبی وسائل کی وزارت نے 6 ریاستوں کے دو بڑے سینچائی کے پروجیکٹوں اور 4 سیلاب کے بندوبست کے پروجیکٹوں کو منظوری دی
نئی دہلی، 7 جون 2018/ آبی وسائل ، دریا کی ترقی اور گنگا کی صفائی سھترائی کی وزارت کے ایڈوائزری کمیٹی نے کل نئی دہلی میں منعقدہ اپنی ایک میٹنگ کے دوران چھ ریاستوں/ مرکزی کے زیر انتظام علاقوں کے سینچائی کے دو بڑے اور سیلاب کے بندوبست کے چار پروجیکٹوں اسکیموں/ ماسٹر پلان کومنظوری دی ہے ۔ ان پر 84.748 کروڑ روپے لاگت آئے گی ۔
80190.46 کروڑ روپے کی لاگت والے تلنگانہ کے کلیشورم پروجیکٹ کے تحت گوداوری کے 195 ٹی ایم سی  پانی کو تلنگانہ کے 31 ضلعوں میں سے 13 ضلعوں میں 18.25 لاکھ ایکڑ اراضی پر سینچائی کے لئے منتقل کرنا ہے۔ مزید یہ کہ پروجیکٹ ریاست کے مختلف پروجیکٹوں کے تحت تقریباً 18.82 لاکھ ایکڑ زمین کو استحکام بخشے گا۔ اس کے علاوہ یہ پروجیکٹ حیدر آباد ، سکندر آباد کو 40 ٹی ایم سی  پینے کا پانی فراہم کرے گا۔
2232.62 کروڑ روپے کی لاگت والے مہاراشٹر کے اپر پرورا  پروجیکٹ کے تحت 212758 ایکڑ کی اراضی پر سینچائی ہوگی اور 13.15 ایم سی ایم پینے کا پانی فراہم ہوگا۔
میٹنگ میں بہار کے مہانند ا فلڈ منجمنٹ اسکیم  ہماچل پردیش کے سیرکھاد پروجیکٹ ، مرکز کے زیر انتظام علاقہ ، پڈوچیری کے یمنافلڈ  ورکس اور مغربی بنگال کے گھٹل ماسٹر پلان  کو بھی منظوری دے دی گئی ہے۔ یہ پروجیکٹس 1358000 افراد کو سیلاب سے تحفظ فراہم کریں گے اور سیلاب سے 451750 ایکڑ اراضی کو بچائیں گے۔
ایڈوائزری کمیٹی کی میٹنگ نئی دہلی میں سینٹرل واٹر کمیشن میں کل آبی وسائل دریا کی ترقی اور گنگا کی صفائی ستھرائی کی وزارت کے سکریٹری جناب یو پی سنگھ کی سربراہی میں منعقدہ ہوئی۔ میٹنگ میں مذکورہ پروجیکٹوں کے تکنیکی ، معاشی ، نتیجہ خیز کا جائزہ لیا گیا۔
۔۔۔۔۔۔۔۔۔۔۔
م ن۔ح ا ۔ ج۔
U- 2995
(Visitor Counter : 62
نوجوانوں کے امور اور کھیل کود کی وزارت
کھو کھو اور کبڈی کو فروغ
نئی دہلی، 14 ستمبر 2020، نوجوانوں کے امور اور کھیل کود کے مرکزی وزیر مملکت  جناب کرن رجیجو نے آج راجیہ سبھا میں ایک تحریری جواب میں بتایا کہ امیچیور کبڈی فیڈریشن آف انڈیا اور کھو کھو فیڈریشن آف انڈیا، جن کو ملک میں کبڈی اور کھو کھو کھیلوں کے فروغ کے لئے حکومت کی منظوری حاصل ہے، کو وزارت اور اسپورٹس اتھارٹی آف انڈیا کی کئی اسکیموں کے تحت قابل قبول مالیاتی امداد اور دیگر مدد فراہم کرائی گئی ہے، اس کے علاوہ کبڈی اور کھو کھو دونوں کھیلو انڈیا یوتھ گیمز کا حصہ ہیں۔ کبڈی اور کھو کھو کو ایسے کھیلوں کی فہرست میں بھی شامل کیا گیا ہے جن کے باصلاحیت کھلاڑی مرکزی حکومت کے دفاتر میں گروپ سی کے عہدوں پر بھرتی کے اہل ہیں۔
۔۔۔۔۔۔۔۔۔۔۔
م ن۔ ا گ۔ن ا۔

U-5485
(Visitor Counter : 96
مکانات اور شہری غریبی کے خاتمے کی وزارت
کچرا نظم سیکٹر میں وکاس اسٹارٹ اَپ اور کاروباریوں کےلئے موافق ماحول کو بڑھاوا دینے کےلئے سوچھتا اسٹارٹ اَپ چیلنج لانچ کیا گیا
نئی دہلی:14؍مارچ2022:
سرکار نے کچرا نظم سیکٹر میں وکاس اسٹارٹ اَپ اور کاروباریوں کےلئے ایک موافق ماحول کو بڑھاوا دینے کے لئے صنعت اور داخلی تجارت کو فروغ دینے والے محکمے کے تعاون سے 27جنوری2022ء کو ’سوچھتا اسٹارٹ اَپ چیلنج‘ شروع کیا ہے۔چار موضوعاتی سیکٹر کے ڈومین میں کام کررہے اسٹارٹ اَپ سے موصولہ درخواستوں کی پہچان کی گئی ہے۔ سماجی شمولیت، سفر ڈمپپلاسٹک کچرا نظم اور شفافیت، مجوزہ حل کے معیار کا تجزیہ کیا جائے گا۔
یہ منصوبہ منتخب کئے جانے والے اسٹارٹ اَپ سے دس اعلیٰ ترین حل کا انتخاب کرتی ہے اور اُن میں سے ہر ایک کو فی منتخب شدہ پروجیکٹ کےلئے 25لاکھ کی مالی امداد اور ایک سال کے لئے وقف انکیوبیشن کی مدد ملتی ہے۔
’’سوچھتا اسٹارٹ اَپ چیلنج‘‘کے علاوہ سرکار نے 6دسمبر 2021ء کو ’’سوچھ ٹیکنالوجی چیلنج‘‘بھی لانچ کیا ہے۔
’’سوچھ ٹیکنالوجی چیلنج‘‘ضابطوں کے مطابق تمام شہری مقامی اداروں نے چیلنج پر کام کیااور ریاستوں کو دو بہترین حل پیش کئے۔اس کے بعد ریاستوں نے زیادہ سے زیادہ تین اعلیٰ درخواستوں کی شناخت کرنے کےلئے درخواستوں کا تجزیہ کیا۔ملک بھر میں یو ایل بی کو ایوارڈ کی رقم اور ریاست ؍شہری سطح کے اعزاز کے علاوہ فاتح حل اسٹارٹ اَپ کو عمل آوری مدد بھی مہیا کی جاتی ہے۔
اس کے علاوہ سوچھ بھارت مشن-شہری 2.0ضابطے کے تحت تحقیق اور ڈیزائن میں سرمایہ کاری کے توسط سے اسٹارٹ اَپ کے ذریعے صفائی اور ٹھوس کچرا نظم میں مقامی طور سےاختراعات ، لاگت کو متاثر کرنے والی ٹیکنالوجی اور کاروباری ماڈل اپنانے کی حوصلہ افزائی کرنےوالے التزامات شامل کئے گئے ہیں۔سرکار کے وژن ’’آتم نر بھر بھارت ‘‘اور ’’میک اِن انڈیا‘‘کو آگے بڑھانے کے لئے گورنمنٹ –ای-مارکیٹ پورٹل کی سہولت بھی فراہم کی گئی ہے۔
یہ معلومات آج لوک سبھا میں رہائش اور شہری امور کے وزیر مملکت جناب کوشل کشور نے ایک سوال کے تحریری جواب میں دی۔
نیتی آیوگ
میتی – نیتی نے وزیراعظم کے ڈیجیٹل بھارت کے ویژن – آتم نربھر بھارت کے حصول کے لئے ڈیجیٹل انڈیا آتم نربھر بھارت ہے اختراعی چیلنج کا آغاز کیا
نئی دہلی ،04 جولائی: بھارتی ایپس کے ایک مضبوط ماحول کی تعمیر اور امداد کے مقصد سے میٹ وائی نے نیتی آیوگ کے اٹل انوویشن مشن کی ساجھیداری میں بھارت کی تکنیکی صنعتوں اور اسٹارٹ اپس کے لئے ڈیجیٹل انڈیا آتم نربھر بھارت ایپس اختراعی چیلنج کا آغاز کیا ہے۔ اس کا مقصد وزیراعظم کے ایک ڈیجیٹل انڈیا کی تعمیر اور آتم نربھر بھارت کی تعمیر کے لئے ڈیجیٹل ٹیکنالوجی کے استعمال کے ویژن کو حاصل کرنے میں مدد کرنا ہے۔
یہ چیلنج دو ٹریکس میں ہوگا جس میں موجودہ ایپس کا فروغ اور نئی ایپس کی تیاری شامل ہے۔
ایپ اختراعی چیلنج کے ٹریک ون میں، جس کا آغاز کیا جارہا ہے، ایسے بہترین ایپس کی نشاندہی کرنا شامل ہے جو شہریوں کے ذریعے پہلے ہی استعمال کئے جارہے ہیں اور ان میں اپنے اپنے زمروں میں عالمی سطح کا ایپ بننے کی صلاحیت ہے۔ ایپس کو لیڈر بورڈس میں شامل کرنے کی خاطر اس اختراعی چیلنج کے لئے کئی نقد ایوارڈ اور مراعات دی جائیں گی۔ اس کا مقصد ایک ایسا ماحول قائم کرنا ہے جہاں بھارتی صنعت کار اور اسٹارٹ اپس کو ایسے تکنیکی سالیوشن کا نظریہ پیش کرنا، انہیں تعمیر کرنا، فروغ دینا اور پائیدار بنانا شامل ہے، جن سے نہ صرف بھارت میں شہریوں کی ضروریات کو پورا کیا جاسکے بلکہ دنیا بھر میں استعمال کیا جاسکے۔ اس کا منتر ہے میک ان انڈیا برائے بھارت اور برائے دنیا، یہ چیلنج ایک مہینے میں مکمل کیا جائے گا۔
ایپ اختراعی چیلنج کے ساتھ ہی حکومت آتم نربھر بھارت ایپ اختراعی چیلنج کے ٹریک-2 کا بھی آغاز کرے گا، جس میں بھارتی اسٹارٹ اپس ؍ صنعتوں ؍ کمپنیوں کی نشان دہی کی جائے گی، انہیں نیا نظریہ پیش کرنے، انہیں پروان چڑھانے، بہتر نقل فراہم کرنے اور ایپلی کیشن شروع کرنے پر زور دیا جائے گا۔ یہ ٹریک زیادہ مدت تک جاری رہے گی، جس کی تفصیلات علیحدہ فراہم کی جائیں گی۔
آتم نربھر بھارت ایپ اختراعی چیلنج ٹریک -1 مندرجہ 8 بڑے زمروں میں شروع کیا جارہا ہے:
- دفتری کارکردگی اور گھر سے کام۔
- سوشل نیٹ ورکنگ
- ای- لرننگ۔
- تفریح۔
- صحت وتندرستی۔
- ایگری ٹیک اور فن ٹیک سمیت کاروبار۔
- خبریں۔
- کھیل
ہر زمرے میں کئی ذیلی زمرے بھی ہوسکتے ہیں۔
اختراعی چیلنج 4 جولائی 2020 سے: innovate.mygov.in/app-challenge پر دستیاب ہوگا۔ تجاویز داخل کرنے کی آخری تاریخ 18 جولائی 2020 ہے۔ درخواست گزاروں کو: www.mygov.in. پر رجسٹریشن اور لاگنگ کے ذریعے اپنی تجاویز آن لائن داخل کرنی ہوں گی۔
ہر ٹریک کے لئے خصوصی جیوری ، جس میں پرا ئیویٹ سیکٹر اور تعلیم کے شعبے کے ماہرین شامل ہوں گے، موصولہ تجاویز کا تجزیہ کرے گی۔ منتخب ایپس کو ایوارڈ سے نوازا جائے گا اور شہریوں کی معلومات کے لئے انہیں لیڈر بورڈ میں شامل کیا جائے گا۔ حکومت بھی انہیں جی ای ایم کی فہرست میں شامل کرے گی۔
ان کی جانچ کے کچھ اہم پیمانوں میں استعمال میں آسانی  سکیورٹی اور وسعت وغیرہ شامل ہوں گی۔
سماجی انصاف اور تفویض اختیارات کی وزارت
سماجی انصاف اور تفویض اختیارات کے مرکزی وزیر مملکت جناب اے نارائن سوامی نے سی آر سی، داونگیرے، کرناٹک کا سنگ بنیاد رکھا
کرناٹک کے تمام معذور افراد اس جدید ترین سہولیات سے مستفید ہوں گے
حکومت ملک بھر میں پی ڈبلیو ڈی افراد کی ضروریات کو پورا کرنے کے لیے 21 دیگر مقامات پر بھی اسی طرح کی سہولیات قائم کر رہی ہے: جناب اے نارائن سوامی
نئی دہلی۔ 16 اپریل سماجی انصاف اور تفویض اختیارات کے مرکزی وزیر مملکت جناب اے نارائن سوامی نے 16 اپریل 2022 کو کرناٹک کے داونگیرے کے وڈانی ہلی میں ہنر مندی کے فروغ ، بازآبادکاری اور معذور افراد کو بااختیار بنانے کے لیے جامع علاقائی مرکز  کا سنگ بنیاد رکھا۔
اس موقع پر بات کرتے ہوئے مرکزی وزیر نے بازآبادکاری میں ماہرانہ خدمات پر روشنی ڈالی جو اس جدید ترین سہولیات کے آغاز سے دستیاب ہوں گی۔ انہوں نے کہا کہ کرناٹک کے تمام معذور افراد  افراداس سہولت سے مستفید ہوں گے۔ انہوں نے کہا کہ حکومت ہند کی وزارت برائے سماجی انصاف اور تفویض اختیارات ہندوستان کے 21 دیگر مقامات پر بھی اسی طرح کی سہولیات قائم کر رہی ہے اور یہ ملک بھر میں پی ڈبلیو ڈی افراد کی ضروریات کو پورا کرنے میں بہت آگے جائیں گی۔
انہوں نے پی ڈبلیو ڈی افراد کو مرکزی دھارے میں لانے کے لیے احتیاطی تدابیر اور ابتدائی مداخلت کے لیے بیداری پیدا کرنے کی ضرورت پر زور دیا، جنہیں ان مراکز کے ذریعہ ممکن بنایا جائے گا۔ انہوں نے کہا کہ اس مقصد کے لیے حکومت کرناٹک کی طرف سے 16.23 ایکڑ اراضی مختص کی گئی ہے اور یہ عمارت 24.61 کروڑ کی لاگت سے تعمیر کی جا رہی ہے۔
کرناٹک کے داونگیرے حلقہ سے رکن پارلیمنٹ، جناب جی ایم سدھیشورا، ممبر، کرناٹک کے مایاکونڈا حلقہ انتخاب سے ممبر قانون ساز اسمبلی کے رکن پروفیسر این لنگنا، حکومت ہند کی وزارت برائے سماجی انصاف و تفویض اختیارت کے ڈی ای پی ڈبلیو ڈی میں جوائنٹ سکریٹری جناب راجیو شرما، آئی ایف او ایس، کرناٹک کے داونگیرے کے ڈسٹرکٹ مجسٹریٹ اور ڈپٹی کمشنر جناب مہنتیش بلگی آئی اے ایس، جناب بی وی رام کمار، ڈائرکٹر ، این آئی ای پی آئی ڈی، سکندرآباد اور داونگیرے، کرناٹک کے کمپوزٹ ریجنل سینٹر کے ڈائرکٹر، ڈاکٹر اوما شنکر موہنتی بھی اس موقع پر موجود تھے۔